
Sztravinszkij Tavaszi áldozatának ősbemutatója és fogadtatása a korabeli beszámolók alapján

A dolgozat azt vizsgálja, hogy a Tavaszi áldozat létrejöttéről és az ősbemutatóról készült beszámolók miben térnek el egymástól. Mivel egy ismert balettelőadásról van szó, arra lehetne számítani, hogy könnyen megállapíthatók a történtek. A korabeli beszámolók ellenben gyakran eltérnek egymástól. Ezt az összehasonlítást a dolgozatban megelőzi a szakirodalmak ismertetése, az események tér és időbeli elhelyezése, majd a Tavaszi áldozat alkotói életéről való rövid összefoglalók, amelyek végül a Tavaszi áldozat ötletének felmerültével összeérnek. Az összehasonlítást követően még szó esik a fogadtatásról, valamint egy játékfilmről, ami rekonstruálni próbálta a történteket. A játékfilm azért kerül említésre, hogy egyfajta példaként láthatóvá váljon, hogy a készítőinek dönteniük kellett az ellentmondásos források között.



